35. schôdza NR SR - 14.deň - A. dopoludnia
Dátum: 2025-06-17
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

v Afrike, v nejakom štáte Matutapata, kde majú, naozaj kde diktátor rozhoduje o tom, kto sa naje a kto sa nenaje. My tu máme skorumpovaného (povedané so smiechom) šéfa Národnej banky. Čo môže byť horšie? Vám to nevadí? Vám to nevadí? Vám je to jedno, milí kolegovia, z koalície? Veď to je neskutočná hanba. Neskutočná hanba. Vy nemáte kožu na tvári. Odsúdili ho za to, že urobil naozaj nepeknú vec a on tam zostal. A vy ešte rozprávate, vy rozprávate, že no veď on je dobrý, on je skvelý, veď kradne, no a čo? Veď aj Fico ukradol dve miliardy, Počiatek povedal, tak čo? On je horší? Ja vám len chcem pripomenúť a pripomeniem vám, že v 2024 vyšiel taký článok Kažimírova partnerka kúpila vilu vo Francúzsku, keď jej prišli peniaze od Brheľa. Ideme ďalej: Dokumenty z obchodného registra Cypru odkrývajú pozadie záhadnej schránkovej firmy s väzbami na Petra Kažimíra. Najprv dostala jeho priateľka dva milióny od Jozefa Brheľa, potom zaslala jeden a pol milióna Kažimírovej partnerke a tá kúpila vilu na Azúrovom pobreží. Peniaze nikdy vrátiť nemusela. Dialo sa to v čase korupčnej kauzy Mýtnik. Tu ste hovorili a tu, tu vystupovali poslanci koalície, že to nie je pravda, že to je klamstvo, že to je vymyslené. No. Kažimíra odsúdili a Kažimír zostáva vo svojej funkcii. Viete, čo by ste robili, keby sa toto udialo za vlády Igora Matoviča alebo Eda Hegera? Viete, ako by ste vrieskali, skákali a na námestiach vrieskali tie vaše žvásty o tom, že sme skorumpovaní? Že je Matovič fínsky agent (povedané so smiechom). Bože, ja to, to, normálne zdravému človeku to nedá. Vy naozaj, ja sa tak spytujem, že vy učíte svoje deti, že kradnúť je dobré? Že zločinec môže byť vo funkcii? Čo hovoríte svojim deťom? Čo učíte svoje deti? Veď ste niektorí tam vysokoškolsky vzdelaní, lekári, vy učíte svoje deti, že skorumpovaný šéf Národnej banky, to je dobré, on tam môže byť? Veď to je hanba! To je obrovská hanba. To nie je na smiech, pán poslanec. To je hanba. Ale Fico tu presviedča národ, Fico tu presviedča voličov, že odsúdený Kováčik bol odsúdený neprávom, že vlastne on je, ten Kováčik je, je dobrý človek, no tak Kováčika pustíme na slobodu. A Kováčika sme pustili na slobodu. Skorumpovaného, právom odsúdeného zločinca sme pustili na slobodu. Toto je Fico, toto je SMER. Máme ministra spravodlivosti, ktorý namiesto spravodlivosti rieši svojich odsúdených kumpánov. Žijeme v krajine, kde Robert Fico presvedčil 30 % národa, že vo funkciách môžu byť aj skorumpovaní ľudia. A čo tu dnes Igor Matovič povedal? Rozprával o jednej veľmi dôležitej veci, a to je, že vo funkciách tu máme naozaj ľudí, ktorým nejde o to, o odbornosť, ale ide o politickú naozaj príslušnosť a dosadzujú sa tam ľudia, ktorí nemajú s odbornosťou nič spoločné. A potom sú niektorí nešťastní, keď im vyfúknu ministerstvo, keď im zoberú ministerstvo, keď na ministerstve je Huliak, ktorý si to robí, ako chce, potom trpia. Ale Fico vymyslel veľmi dobrú vec. Fico to nechce nechať tak, bude národná veľká koalícia, bude to obrovské. No a tí, čo už sa nedostanú do parlamentu, tak sa k Ficovi priklonia. A Fico si tých svojich, nevyrušujem vás, pán Jakab? Nevyrušujem vás? Diki. A Fico si tých svojich, tých, ktorí naozaj korumpujú... (Prerušenie vystúpenia predsedajúcim.) Danko, Andrej, podpredseda NR SR (Povedané so smiechom.) To už, toto už čo je? Pročko, Jozef, poslanec NR SR ... ktorí, ktorí robia, čo? Ale ja som o vás nehovoril, Andrej, Andrej. Danko, Andrej, podpredseda NR SR Pán Pročko, dovoľte, aby som upozornil poslanecký klub vašej strany, aby vás nerušil, dobre? Pročko, Jozef, poslanec NR SR Ďakujem. Mňa ste vyrušil, ale nevadí. Čiže predstavte si naozaj situáciu, že Fico, ktorý má vo funkciách neschopných, neodborných, skorumpovaných ľudí, zrazu povie áno, prepáčte mi, je to zlé, je to, ja sa mením, bude zo mňa iný človek. Táto vládna koalícia nám a našim deťom ukazuje, že skorumpovaní ľudia a zločinci za svoje tresty nemajú byť postihnutí. Táto vládna koalícia na čele s Robertom Ficom ukazuje Slovensku, že Kažimír, ktorý je právoplatne odsúdený, je to človek, ktorého činnosť a ktorého skutky sú právoplatne odsúdené, môže byť na čele významnej bankovej funkcie. Je to hanba a je to niečo, čo naozaj vo svete nemá obdobu. (Potlesk.)